Mlynárovce

Mlynárovce sú  obec na Slovensku v okrese Svidník.

Polohopis

Vodné toky 
Cez obec preteká potok Radomka a taktiež  menšie potôčiky Vlčinec a Račí potok.

Symboly obce

Erb 
V modrom štíte na zelenej, šiestimi striebornými kameňmi preloženej pažiti  je striebroodetý muž v zlatom klobúku a zlatých čižmách v upaženej pravici so striebornou sekerou na zlatom porisku, v upaženej ľavici so zlatou palicou. Znamenie erbu tvorí žánrový motív podľa odtlačku typária obce z roku 1868. Erb bol prijatý  obecným zastupiteľstvom 14. septembra 2004 a je zapísaný v Heraldickom registri SR pod číslom HR: M-165/2004. Autormi erbu sú Sergej Pančák a Leon Sokolovský.

Vlajka 
Vlajka obce pozostáva zo štyroch pozdĺžnych pruhov vo farbách  1/6 modrej, 1/6 bielej  3/6 modrej a  1/6 zelenej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Dejiny   
Zoznam miestnych farárov: 
Andrej Hlivjak 17331752; Ján Hlivjak 17461746; Štefan Hlivjak 17521752; Jozef Kocakovič 17881792; Jozef Toronský 18021816;  Anton Jakovič 1816 - 1821; Michal Beneš 1822 - 1839;  Juraj Zubrický 18401859; Alexander Rojkovič 18591860; Anton Molčan 18601914; Aurel Petrik 19151920; Emil Kellö 19201922; Michal Baláž 19231956; Ján Kochaník 19561968; Juraj Červený 19681977; Michal Baraník (excur. z Cerniny) 19771978; Mikuláš Pavlík 19781980; Teodor Hanát 19801982; Michal Stanko st. 19821990; Vasiľ Kočemba (excur. z Hrabovčíka) 19901994; Pavol Litavec (excur. z Cerniny) 19941997; Juraj Popovič 19972003; Marián Buraľ 2003 2008; Vojtech Hornyák  2008 2018; Matúš Verba 2018 ?;

Kultúra a zaujímavosti

Pamiatky 
 Gréckokatolícky kostol Narodenia Presvätej Bohorodičky, jednoloďová neoklasicistická stavba so segmentovým ukončením presbytéria a predstavanou vežou, z roku 1877. Zariadenie chrámu pochádza z doby jeho vzniku, nachádza sa tu ikonostas so secesnými prvkami. Fasády chrámu sú členené lizénovými rámami a polkruhovo ukončenými oknami s hlbokým záklenkom. Veža je členená kordónovými rímsami a lizénovými rámami a ukončená zvonovitou helmicou.  

 Kaplnka Nanebovstúpenia Pána z roku 1890.

 Cintorín vojakov padlých v prvej svetovej vojne z obdobia po roku 1918. Je tu pochovaných 750 padlých vojakov. V roku 2008 prešiel obnovou. Nachádza sa na severovýchodnom okraji obce.

Zaujímavosti 
 Na obecnom cintoríne rastie chránená lipa

Hospodárstvo a infraštruktúra

Doprava 
Cesta tretej triedy: Šarišský Štiavnik – Rovné

Dôležité firmy 
 K+K – Jaroslav Kidala: Výroba a predaj pančuchového tovaru
 PEKÁREŇ – Ján Špak
 Poľnohospodárske družstvo Mlynárovce

Školstvo 
Obec nemá školu

Šport 
V minulosti mala obec veľmi aktívnu telovýchovnú organizáciu. Bola zameraná na futbal. V menšej miere na volejbal a stolný tenis. V súčasnosti obec nemá žiadnu organizovanú športovú aktivitu. Po predošlej činnosti ostalo v obci futbalové a tenisové ihrisko. Raz ročne, zvyčajne počas leta, obec organizuje športové hry pre deti, ktoré sú v obci na prázdninách.

Osobnosti obce

Rodáci  
 Ján Hurajčík, partizán, veliteľ partizánskej skupiny Bojovníci za slobodu, nositeľ vyznamenania Hrdina Sovietskeho Zväzu.

Pôsobili tu  
 Fedor Lazorik (* 1913 - † 1969), rusínsky spisovateľ, v obci pôsobil ako učiteľ.

Referencie

Iné projekty

Externé odkazy 
 Oficiálna stránka obce

 
Obce okresu Svidník
Rusínske obce okresu Svidník